**Ministerul Mediului**

**Agenţia Naţională pentru Protecţia Mediului**



|  |
| --- |
| **Agenţia pentru Protecţia Mediului Dâmboviţa** |

Nr. 15095/8400/12.01.2018

 PROIECT **DECIZIE ETAPA DE ÎNCADRARE**

**12.01.2018**

Ca urmare a solicitării de emitere a acordului de mediu adresate de **OMV PETROM SA**, cu sediul în municipiul București, sectorul 1, str. Coralilor, nr. 22 (ASSET 6 MUNTENIA CENTRAL), înregistrată la APM Dâmbovița cu nr. 15095 din 06.11.2017, în baza Hotărârii Guvernului nr. [**445/2009**](file:///C%3A%5CDocuments%20and%20Settings%5CAdministrator%5CSintact%202.0%5Ccache%5CLegislatie%5Ctemp%5C00123818.htm) privind evaluarea impactului anumitor proiecte publice si private asupra mediului şi a Ordonanței de Urgenta a Guvernului nr. [**57/2007**](file:///C%3A%5CDocuments%20and%20Settings%5CAdministrator%5CSintact%202.0%5Ccache%5CLegislatie%5Ctemp%5C00103869.htm) privind regimul ariilor naturale protejate, conservarea habitatelor naturale, a florei si faunei sălbatice, cu modificările si completările ulterioare,

**Agenția pentru Protecția Mediului Dâmbovița decide**, ca urmare a consultărilor desfășurate în cadrul ședinței Comisiei de Analiza Tehnica din data de 11.01.2018, că proiectul **”*Căptușire cu polietilenă de înaltă densitate PE 100 conducta sonda 2890, sonda 696 – Parc 4 Cobia”***, propus a fi amplasat în comuna Cobia, județul Dâmbovița, ***nu se supune evaluării impactului asupra mediului*** ***şi nu se supune evaluării adecvate***.

**Justificarea prezentei decizii:**

**I. *Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:***

a) proiectul se încadrează în prevederile Hotărârii Guvernului nr. [445/2009](file:///C%3A%5CDocuments%20and%20Settings%5CAdministrator%5CSintact%202.0%5Ccache%5CLegislatie%5Ctemp%5C00123818.htm), Anexa nr. 2, pct. 13, lit. a;

b) consultarea membrilor CAT (Comisie de Analiza Tehnica) si analizei Listei de control pentru încadrarea proiectului;

c) nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1.*** ***Caracteristicile proiectelor***

1. ***mărimea proiectului***

Conducta transporta țiței amestec de la Sondele 2890 și 696 la Parc 4 Cobia, județul Dâmbovița. Tronsonul de conducta ce urmează a fii căptușită se află în amplasamentul UAT Cobia, județul Dâmbovița .

Conducta pleacă de la Sonda 2890 are 3” (DN 80) cu lungimea de cca 600m până la Sonda 696 unde se leagă la aceasta . De la Sonda 696 conducta de 3” se continuă pe o lungime de cca 800m până la conducta de 4” cu care se branșează și care leagă Parc 4 Cobia de Parc 5 Cobia (desființat). Ultimul tronson de la cuplarea conductei de 3” până la Parcul 4 are 4” (DN100) și cca 900m lungime.

PRINCIPALELE CARACRERISTICI TEHNICE ALE PROIECTULUI:

Pentru captușirea conductei se parcurg urmatoarele etape:

**- Stabilirea culoarului de lucru**

Culoarul de lucru va fi de 4 m lățime x 10 m lungime, pentru realizarea gropilor de poziție, nu pe toată lungimea conductei.

Gropile de poziție au fost stabilite la cca. 100 m una față de cealaltă la schimbările de direcție ale conductei (curbe) .

Lângă gropile de poziție au fost prevăzute spațiile destinate echipamentelor tehnologice necesare operațiilor de relining.

**- Lucrări de infrastructură (săparea gropilor);**

Săparea gropilor de poziție (montaj) se execută manual sau mecanizat astfel încât să se asigure dezgolirea completă a conductei și spațiu suficient pentru operațiile de secționare, curățare, căptușire, manșonare OL și manșonare cu manșon termocontractil. Pământul rezultat din săpătură se depozitează in vecinătatea gropii. Se respectă toate normele de securitate și sănătate în muncă (HSE).

Dimensiunea gropilor de poziție (montaj) vor fi de 2 m lațime x 4 m lungime x 0,5 m adâncime sub generatoarea inferioară a conductei.

Lucrările de săpătură vor incepe numai după marcarea traseului conductei, stabilirea culoarului de lucru și impărțirea în tronsoane. Stratul vegetal se va depozita separat pentru a fi refăcut terenul la starea inițială la terminarea lucrărilor.

Pereții gropilor de poziție vor fi consolidați sau taluzați în cazul pământurilor instabile.

Gropile de poziție (montaj) se vor acoperi și aduce terenul la starea inițială după efectuarea probei de presiune a întregului sistem de conductă.

**- Secționare conductă existentă din oțel**

Se identifică locul unde este necesară secționarea conductei din OL, punctul de măsură se va afla la mijlocul cuponului decupat.

Secționarea conductei din OL se realizează cu un dispozitiv articulat pentru taiat țevi (cu role), urmarindu-se perpendicularitatea rolelor taietoare pe țeava.

Se realizează tăierea conductei prin rotirea dispozitivului stânga – dreapta (sau sus - jos) la un unghi mai mare de 45o

Secționarea conductelor cu acest dispozitiv nu necesită sanfrenare (taietura este „ curata” - față dreapta).

Dupa secționarea conductei se fac măsurători la grosimea peretelui conductei din OL și se verifică existența grosimilor minime acceptate din prezentul proiect.

**- Captușirea conductei din OL**

Se execută captușirea interioară a conductei din OL cu HDPE. Acestă operație se face cu ajutorul unui troliu de tragere pe tot tronsonul conductei din OL.

Diametrul conductei de HDPE va fi mai mic decât diametrul interior al conductei de oţel max 5% Conducta de HDPE (căptuseală) va fi dimensionată SDR17 si in cazuri speciale SDR 11.

**- Intregirea conductei din PE**

Intregirea conductei din PE se va realiza prin sudura "cap la cap" , capetele ţevilor ce urmează a fi sudate se curăţă, de impurităţi, mizerie la interior şi exterior.

Sudarea conductelor din PE se poate realiza la o temperatură a mediului ambiant cuprinsă între 5°C şi + 40°C.

Sudarea se va executa conform condiţiilor din graficele de sudare stabilite de producătorul de ţeava şi producătorul aparatelor de sudare.

Echipamentul de sudare trebuie să respecte condiţiile impuse prin standardele în vigoare şi să fie agrementat.

Condiţiile impuse pentru realizarea unei îmbinări sudate sunt:

- prelucrarea capetelor conductei înainte de sudare, cu încadrarea abaterii de la perpendicularitate;

- menţinerea temperaturii de sudare în limitele prescrise şi cu posibilitatea de măsurare, indicare şi înregistrare.

Se debavureaza sudura HDPE (prin taierea cordoanelor rezultate in urma sudurii “cap la cap”) cu ajutorul unui cuțit sau a unei scule aschietoare.

- Montarea manșonelor din oțel L290 N și intregirea conductei

Se introduce complet manșonul din OL pe unul dintre inele (capete), după ce s-a tras conducta HDPE și s-a intregit (sudura HDPE) între conducta de HDPE și manșonul de OL se va introduce manșonul PE, apoi se trage manșonul de OL până la celalalt inel, după care urmează sudarea manșonului de OL de cele doua inele prin sudura continuă. Se trage manșonul din OL până se asigură simetrie față de inelele din OL;Se curață și se grunduiește zona de sudură.

***b)*** *cumularea cu alte proiecte:* nu este cazul

***c)*** *utilizarea resurselor naturale:* nu este cazul

***d)*** *producția de deșeuri*: deșeurile rezultate vor fi colectate in pubele tipizate si preluate de serviciile de salubritate specializate din zona.

**e*)*** *emisiile poluante, inclusive zgomotul si alte surse de disconfort*: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

***f)*** *riscul de accident, ţinându-se seama în special de substanţele şi tehnologiile utilizate*: se reduce datorită măsurilor luate.

***2. Localizarea proiectelor***

*2.1.* *utilizarea existentă a terenului*: Suprafața de teren supusa efectiv lucrărilor (conform Certificatului de Urbanism nr. 9 din 23.03.2017) este teren extravilan, comuna Cobia, satul Mislea, județul Dâmbovița.

*2.2. relativa abundenţa a resurselor naturale din zona, calitatea şi capacitatea regenerativa a acestora:* zona de exploatare hidrocarburi.

*2.3.**capacitatea de absorbţie a mediului, cu atenţie deosebita pentru:*

***a)*** *zonele umede*: nu este cazul;

1. *zonele costiere*: nu este cazul;
2. *zonele montane si cele împădurite:* nu este cazul;
3. *parcurile şi rezervaţiile naturale*: nu este cazul
4. *ariile clasificate sau zonele protejate prin legislaţia in vigoare*: nu este cazul
5. *zonele de protecţie speciala, mai ales cele desemnate prin Ordonanța de Urgenta a Guvernului nr.* [*57/2007*](file:///C%3A%5CDocuments%20and%20Settings%5CAdministrator%5CSintact%202.0%5Ccache%5CLegislatie%5Ctemp%5C00103869.htm) *privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr.* [*5/2000*](file:///C%3A%5CDocuments%20and%20Settings%5CAdministrator%5CSintact%202.0%5Ccache%5CLegislatie%5Ctemp%5C00033752.htm) *privind aprobarea Planului de amenajare a teritoriului naţional - Secţiunea a III - a - zone protejate, zonele de protecţie instituite conform prevederilor Legii apelor nr.* [*107/1996*](file:///C%3A%5CDocuments%20and%20Settings%5CAdministrator%5CSintact%202.0%5Ccache%5CLegislatie%5Ctemp%5C00008742.htm)*, cu modificările şi completările ulterioare şi Hotărârea Guvernului nr.* [*930/2005*](file:///C%3A%5CDocuments%20and%20Settings%5CAdministrator%5CSintact%202.0%5Ccache%5CLegislatie%5Ctemp%5C00085898.htm) *pentru aprobarea Normelor speciale privind caracterul si mărimea zonelor de protecție sanitara şi hidrogeologica*: proiectul nu este inclus;
6. *ariile in care standardele de calitate a mediului stabilite de legislaţie au fost deja depășite:* nu este cazul;
7. *ariile dens populate:* nu este cazul;
8. *peisajele cu semnificaţie istorica, culturala şi arheologica:* nu este cazul.

***3. Caracteristicile impactului potenţial***

***a)*** *extinderea impactului: aria geografică şi numărul persoanelor afectate*: nu este cazul

***b)*** *natura transfrontieră a impactului*: nu este cazul

***c)*** *mărimea şi complexitatea impactului:* nu este cazul

***d)*** *probabilitatea impactului*: nu este cazul

***e)*** *durata, frecvenţa si reversibilitatea impactului*: nu este cazul*.*

**Condițiile de realizare a proiectului:**

**Organizarea de şantier:**

* organizarea de șantier se va face în incinta amplasamentului;
* executantul lucrărilor de demolare va semnaliza zona de șantier;
* se vor amplasa inscripționări din care să reiasă denumirea lucrării și executantul acesteia;
* se vor asigura dotările minime necesare organizării de șantier;
* se va instala un grup sanitar ecologic care se vavidanja periodic;
* se vor amenaja spații destinate depozitării deșeurilor rezultate din demolare în incinta punctului de lucru;
* întreținerea utilajelor/mijloacelor de transport(spălarea lor, efectuarea de reparații, schimburile de ulei) se vor face numai la service-uri /baze de producție autorizate ;

***Protecţia apelor***

 - în perioada de realizare a lucrărilor grupul sanitar ecologic va fi vidanjat ori de câte ori este nevoie prin firme specializate ;

- este interzisă efectuarea excavațiilor sub nivelul stratului freatic;

- nu sunt permise evacuări de ape uzate, reziduuri și deșeuri rezultate din demolări în apele de suprafață, subterane sau terenurile adiacente;

***Protecţia aerului***

* se vor lua toate măsurile de minimizare a emisiilor de pulberi în urma realizării lucrărilor printr-o organizare judicioasă a șantierului;

***Protecția împotriva zgomotului***

- în timpul execuţiei proiectului *Nivelul de zgomot* continuu echivalent ponderat A (AeqT)se va încadra în limitele STAS 10009/1988 – Acustica Urbană - limite admisibile ale nivelului de zgomot, STAS 6156/1986 - Protecţia împotriva zgomotului in construcţii civile si social - culturale şi OM nr. 119/2014 pentru aprobarea Normelor de igienă şi sănătate publică privind mediul de viaţă al populaţiei;

***Protecţia solului***

- se vor amenaja spaţii amenajate corespunzător pentru depozitarea temporară a deşeurilor generate;

- se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

***Modul de gospodărire a deşeurilor***

***Atât în perioada de construire cât și în cea de funcționare titularul are obligația respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006, cu modificările şi completările ulterioare precum și ale OUG nr. 68/2016 pentru modificarea și completarea Legii nr. 211/2011, privind regimul deșeurilor.***

* deșeurile rezultate de la realizarea proiectului se vor colecta selectiv pe categorii prin grija executantului lucrării, la locul de producere și se vor valorifica prin societăți autorizate în colectarea/ valorificarea/ eliminarea acestora;
* este interzisă abandonarea deșeurilor sau depozitarea în locuri neautorizate;
* pe durata transportului deșeurile vor fi însoțite de documente din care să rezulte deținătorul, destinatarul, tipul deșeurilor, locul de încărcare, locul de destinație, cantitatea.

***Lucrările de refacere/reconstrucție ecologică a amplasamentului***

* se va aduce terenul starea lui naturală conform legislației de mediu în vigoare;

***Monitorizarea***

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

* respectarea cu stricteţe a limitelor şi suprafeţelor destinate execuţiei lucrărilor;
* buna funcţionare a utilajelor;

- modul de depozitare al deşeurilor/valorificare şi monitorizarea cantităţilor de deşeuri generate conform Ordinului nr. 856/2002; predarea deşeurilor către operatori autorizaţi în valorificarea/ eliminarea deşeurilor;

- respectarea normelor de securitate, respectiv a normelor de securitate a muncii;

- respectarea măsurilor de reducere a poluării;

- se vor lua toate măsurile de reducere a poluării accidentale, iar în cazul producerii unor astfel de accidente, se va acționa imediat pentru a stopa, controla, izola, elimina poluarea;

***Titularul proiectului are obligaţia de a notifica APM Dâmboviţa dacă intervin elemente noi şi asupra oricărei modificări ale condiţiilor care au stat la baza emiterii prezentei, înainte de realizarea modificării.***

***Prezenta decizie se poate revizui, în cazul în care se constată apariţia unor elemente noi, necunoscute la data emiterii.***

 ***Prezenta decizie este valabilă pe toată perioada de aplicare a proiectului.***

 ***Proiectul propus nu necesită parcurgerea celorlalte etape ale procedurii de evaluare a impactului asupra mediului.***

Prezenta decizie poate fi contestată în conformitate cu prevederile H.G. nr. 445/2009 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**,

**Mircea NISTOR**

**Șef Serviciu Avize**, **Acorduri**, **Autorizații**,

 **Maria MORCOAȘE** Întocmit,

 consilier Amalia Didă